text: [{"text_idx": "#000005", "text": "Aks fi Mek Sohnbadi Vizit Yu"}, {"text_idx": "#000006", "text": "Yu wuda waahn reed dis eena %?"}, {"text_idx": "#000007", "text": "Wehpaat yu chiljren wahn en op if dehn fala yu futstep?"}, {"text_idx": "#000009", "text": "Payrents weh set wahn gud egzampl chrai haad fi praktis weh dehn preech. Fi egzampl, yu kyaahn ekspek yu chiljren fi bee aanis if dehn hyaa yu seh: \u201cTel dehn Ah noh deh hoam,\u201d wen sombadi kohn da yu doa."}, {"text_idx": "#000010", "text": "\u201cLata peepl wuda seh \u2018Du weh Ah seh, noh weh Ah du.\u02bc Bot dat noh werk wid pikni. Bikaaz dehn da laik sponj weh tek een evriting weh wi seh ahn du. Ahn dehn kwik fi tel wi wen wi noh di praktis weh wi preech.\u201d\u2014David."}, {"text_idx": "#000011", "text": "Chiljren an eevn teenayjaz fala dehn payrents egzampl moa dan enibadi els egzampl. Payrents, unu da di mayn wanz weh ku gaid unu chiljren eena di rait dairekshan. Bot dis onli pasabl if unu praktis weh unu preech."}, {"text_idx": "#000012", "text": "\u201cWi ku seh sohnting oava ahn oava tu wi pikni ahn wi mait wanda if dehn eevn di lisn tu wi. Bot di wan taim wen wi noh du weh wi seh, dehn wahn tel wi bowt it rait away. Chiljren wach evriting weh wi du, eevn wen wi tink dehn noh di noatis.\u201d\u2014Nicole."}, {"text_idx": "#000013", "text": "BAIBL PRINSIPL: \u201cDi wizdom weh kohn fahn hevn . . . aalwayz sinsyaa.\u201d\u2014Jaymz 3:17."}, {"text_idx": "#000014", "text": "Egzamin yu oan standadz. Weh kaina entataynment yoo wach? How yoo chreet yu marij mayt ahn chiljren? Weh kaina frenz yoo gat? Yoo tink bowt adaz? Yoo da di kaina persn yu waahn yu pikni bee?"}, {"text_idx": "#000017", "text": "\u201cWi need fi admit wi mistayks fronta wi chiljren ahn seh sari. If wi noh du dat, wi chiljren wahn haid dehn mistayks.\u201d\u2014Robin."}]